ทิสโก้ขายตราสารหนี้3เดือนรอดอกเบี้ยขึ้น
บลจ.ทิสโก้ ส่งกองทุน 3 เดือนขายลงทุนตราสารหนี้ทั้งในและต่างประเทศ ชี้ลงทุนสั้นรับมือดอกเบี้ยขาขึ้น
27 มิ.ย. 2555

บลจ.ทิสโก้ ส่งกองทุน 3 เดือนขายลงทุนตราสารหนี้ทั้งในและต่างประเทศ ชี้ลงทุนสั้นรับมือดอกเบี้ยขาขึ้น
นายสาห์รัช ชัฎสุวรรณ ผู้อำนวยการฝ่ายการตลาดและที่ปรึกษาการลงทุน ธุรกิจกองทุนส่วนบุคคลและกองทุนรวม  บริษัทหลักทรัพย์จัดการกองทุน (บลจ.) ทิสโก้ เปิดเผยว่า  บริษัทเสนอขายกองทุนเปิดทิสโก้ ตราสารหนี้คืนกำไร 3M9 (TISCO Fixed Income Fund 3M9) ตั้งแต่วันที่ 27 มิ.ย.- 2 ก.ค.2555 มูลค่าโครงการ 1,000 ล้านบาท จองซื้อขั้นต่ำ 20,000 บาท  เหมาะสำหรับนักลงทุนที่ไม่ชอบความเสี่ยงสูง 
กองทุนจะลงทุนในตราสารหนี้ทั้งในและต่างประเทศและจะมีการป้องความเสี่ยงจากอัตราแลกเปลี่ยนเต็มจำนวน โดยกองทุนดังกล่าวจะจ่ายผลตอบแทนอัตโนมัติทุกๆ 3 เดือน เพื่อตอบสนองความต้องการด้านการลงทุนสำหรับผู้ลงทุนที่ไม่ต้องการลงทุนความเสี่ยงสูง เหมาะกับผู้ที่ต้องการลงทุนในระยะสั้น ๆ แต่ได้รับผลตอบแทนดีกว่าเงินฝาก
TISCO Wealth  บริการที่ปรึกษาการเงินการลงทุนครบวงจรจากทิสโก้ โดยแนะนำการลงทุนในช่วงที่เหลือของปีให้เน้นการลงทุนระยะสั้นอายุไม่เกิน 1 ปี เนื่องจากอัตราดอกเบี้ยนโยบายมีโอกาสที่จะทรงตัวหรืออาจจะปรับตัวสูงขึ้นมาแตะระดับ 3.5% ในช่วงปลายปี จากความเสี่ยงด้านอัตราเงินเฟ้อที่เร่งตัวขึ้น   ดังนั้นการลงทุนที่เหมาะสมจึงควรเป็นระยะสั้นเพื่อไม่ให้เสียโอกาสจากอัตราดอกเบี้ยที่จะปรับขึ้นในอนาคต